I 1971 fikk hun tillatelse av rumenske myndigheter til å delta i en poesifestival i Belfast, Nord-Irland. Etter en del hendelser, der hun bl.a. ble meget syk i Paris og bodde i London en stund, reiste hun til Vest-Berlin, der hun hadde fått et stipend. Da stipendet tok slutt, ville hun fortsette å bo i utlandet en stund, men de rumenske myndighetene beordret henne hjem. Dermed bestemte hun seg for å hoppe av, og reiste til London, der hun gikk på en motedesignskole. Til slutt bosatte hun seg i Paris, der hun en stund ble hjulpet av den rumenske eksilforfatteren Ana Novac. Hun tok flere tilfeldige stillinger i begynnelsen (barnepike, butikkansatt), før hun ble ansatt som motetegner i Vogue.